als_Latn dik_Latn sna_Latn
Mustafa tha se ky sondazh është krejtësisht i pavërtetë dhe i porositur nga, siç tha ai, koalicioni i territ.
“Ne konsiderojmë se është krejtësisht i pavërtetë dhe i porositur nga koalicioni i territ dhe një përpjekje që ta deformojë procesin zgjedhor. Ky sondazh është i porositur dhe ka qëllime të caktuara që të ndikojë në rezultatin para se ai të prezantohet në mënyrë të vërtetë.
U bëj thirrje qytetarëve dhe partnerëve të koalicionit që të rrinë të qetë sepse rezultatet janë krejtësisht ndryshe", u shpreh ai.
Mustafa tha se vullneti i qytetarëve nuk mund të ndryshohet nga ky sondazh, sepse sipas tij, gjithmonë këto sondazhe janë treguar të gabuara.
Kryetari i LDK-së shtoi se subjekti i tij dhe partnerët e koalicionit i ftojnë komisionarët që të numërojnë çdo votë.
Ai, po ashtu, ftoi qytetarët që të mos bien pre e këtij sondazhi pasi, sipas Mustafës, procesi zgjedhor ishte fer dhe transparent.
Kujtojmë se Exit Poll para pak çastesh e paraqiti si fitues koalicionin PAN ku, sipas tyre, mori 40 për qind të votave.
Ndërkaq, Vetëvendosjen e ka renditur në pozitën e dytë me 30 për qind. Kurse LDK-ja sipas exit poll-it është renditur e treta me 27 për qind.
als_Latn als_Latn als_Latn als_Latn als_Latn als_Latn als_Latn als_Latn